ມີການເປີດເຜີຍວ່າ ຖ້ຽວບິນ MH-17 ຂອງມາເລເຊຍ ຖືກຍິງ ໂດຍລູກສອນໄຟ Buk
ຄະນະ​ກຳມະການສືບສວນ ເປີດເຜີຍວ່າ ຖ້ຽວບິນ MH-17 ​ຂອງສາຍ​ການບິນມາເລເຊຍ ຖືກຍິງ ໂດຍລະບົບ ລູກສອນໄຟ Buk.
ຄະນະກຳມະການສືບສວນ ພາຍໃຕ້ການນຳພາຂອງເນເທີແລນ ກ່ຽວກັບຖ້ຽວບິນ MH-17 ຂອງສາຍການບິນມາເລເຊຍ ທີ່ຕົກ ຢູ່ທາງພາກຕາເວັນອອກຂອງຢູເຄຣນ ບ່ອນທີ່ມີການສູ້ລົບກັນ ລະຫວ່າງພວກກະບົດທີ່ໜູນຫລັງໂດຍຣັດເຊຍ ແລະກຳລັງທະ ຫານຢູເຄຣນ ກ່າວວ່າ ເຮືອບິນຖືກຍິງຕົກ ໂດຍລູກສອນໄຟ Buk ທີ່ຍິງຈາກພາກພື້ນດິນຫາອາກາດ ຊຶ່ງເຮັດໂດຍຣັດເຊຍ ບັນດາເຈົ້າໜ້າທີ່ເນເທີແລນ ປະກາດກ່ຽວກັບການພົບເຫັນຂອງ ເຂົາເຈົ້າໃນວັນອັງຄານວານນີ້ ທີ່ສູນກາງກອງປະຊຸມ ໃນນະຄອນ Hague ພ້ອມດ້ວຍພາກ ສ່ວນຂອງຊາກເຮືອບິນທີ່ຕັ້ງຢູ່ທາງ ຫລັງ ຊິ້ນສ່ວນແຜ່ນເຫລັກ ທີ່ບິດບ້ຽວເກັບມາຈາກບ່ອນເຮືອບິນ ຕົກ ໄດ້ປົກຄຸມຮ່າງເຫລັກ ທີ່ປະກອບເຂົ້າກັນຄືນໂດຍ ບັນດານັກສືບສວນ ໃນຄວາມ ພະຍາຍາມ ເພື່ອຈະພິຈາລະນາຢ່າງຈິງຈັງວ່າ ເປັນຫຍັງເຮືອບິນຈຶ່ງຕົກ ຢູ່ເຂດຊົນນະບົດຂອງ ປະເທດຢູເຄຣນ ທ່ານ Tjibbe Joustra ປະທານຄະນະກຳມະການຄຸ້ມຄອງຄວາມປອດໄພ ເນເທິແລນ ກ່າວຕໍ່ບັນດາສະມາຊິກຄອບຄົວແລະສື່ມວນຊົນວ່າ ເຮືອບິນຖືກກະທົບຢູ່ເບື້ອງຊ້າຍດ້ວຍສະເກັດ ຈາກການລະເບີດຂອງລູກສອນໄຟ ທີ່ຍິງມາຈາກພື້ນດິນ ທ່ານກ່າວວ່າເຮືອບິນຫັກອອກ ຈາກກັນໂດຍທັນທີ ໃນຂະນະທີ່ຍັງຢູ່ເທິງ ອາກາດ ທ່ານ Joustra ກ່າວວ່າ “ຖ້ຽວບິນ MH-17 ໄດ້ຕົກອັນເປັນຜົນມາຈາກການລະເບີດຂອງ ລູກສອນໄຟຢູ່ນອກເຮືອບິນ, ທາງເທິງຂ້າງຊ້າຍຂອງບ່ອນຄົນຂັບ ຫົວລະເບີດນີ້ແມ່ນ ຊະນິດ 9N314M ແລະລຳລຽງໂດຍລູກສອນໄຟ ທີ່ຕິດຕັ້ງຢູ່ ລະບົບລູກສອນໄຟ Buk ທີ່ຍິງຈາກພື້ນດິນຫາອາກາດ ອັນເປັນຜົນຂອງການ ລະເບີດ ພາກສ່ວນທາງໜ້າຂອງເຮືອບິນໄດ້ຂາດອອກ ເຮືອບິນໄດ້ຫັກພັງຢູ່ເທິງອາກາດ ” ທ່ານກ່າວວ່າ ຢູເຄຣນໄດ້ເປັນຜູ້ຮັບຜິດຊອບໃນການປິດນ່ານຟ້າ ຢູ່ເທິງເຂດທີ່ມີການສູ້ລົບ ກັນ ແລະບໍ່ໄດ້ເລືອກເອົາການປະຕິບັດດັ່ງກ່າວ ທ່ານເວົ້າວ່າ “ບໍ່ມີຜູ້ໃດຄິດເລີຍກ່ຽວກັບ ຄວາມເປັນໄປໄດ້ທີ່ເຮືອບິນພົນລະເຮືອນ ທີ່ບິນຜ່ານໃນລະ ດັບຄວາມສູງດັ່ງກ່າວຕົກຢູ່ ໃນອັນຕະລາຍ”